b"\n_START_ARTICLE_\nSilicat\n_START_SECTION_\nTipus de silicats\n_START_PARAGRAPH_\nSegons la seva estructura, els subgrups existents dins dels silicats s\xc3\xb3n els ortosilicats o nesosilicats (que inclouen minerals com l'olivina o el topazi), els ciclosilicats, els fil\xc2\xb7losilicats, els inosilicats, els sorosilicats i els tectosilicats. Alguns silicats per\xc3\xb2, no entren a cap d'aquest cinc grups, \xc3\xa9s el cas, per exemple, de l'amiant i de l'esteatita._NEWLINE_De vegades tamb\xc3\xa9 es classifiquen els silicats segons els elements que contenen. Per exemple, els aluminosilicats s\xc3\xb3n els silicats (nesosilicats, concretament) dobles d'alumini i d'un altre metall.\n_START_SECTION_\nFormaci\xc3\xb3\n_START_PARAGRAPH_\nEs troben, en gran part, com a constituents de les roques eruptives, formades a temperatura i pressi\xc3\xb3 elevades, generalment amb amplis marges de variaci\xc3\xb3 d'ambdues variables, amb estructures denses i mancades d'aigua._NEWLINE_A les condicions de formaci\xc3\xb3 de les roques metam\xc3\xb2rfiques s'originen una s\xc3\xa8rie de silicats, alguns d'ells amb estructures menys denses i amb hidroxils, com \xc3\xa9s el cas, per exemple, de les serpentines i el talc._NEWLINE_En canvi, a les roques sediment\xc3\xa0ries no hi ha formaci\xc3\xb3 de silicats, sin\xc3\xb3 que nom\xc3\xa9s hi ha fases, d'estructures generalment en capes, de la seva transformaci\xc3\xb3. Generalment estan barrejats amb una gran quantitat d'aigua, com \xc3\xa9s t\xc3\xadpicament el cas de les argiles."